Nakon borbi za Jajce Prva proleterska divizija vodila je borbe oko Kotor Varoša, a zatim je prešla je u srednju Bosnu. Na komunikaciji u dolini Vrbasa divizija je bila u stalnim sukobima sa nemačkim interventnim oklopno-motorizovanim grupama za održavanje komunikacije. U srednjoj Bosni postojao je veći broj garnizona NDH i četničkih odreda. Ovi četnički odredi imali su pismene sporazume sa NDH, pa se divizija sukobljavala sa formacijama jednih i drugih, ili sa kombinovanim odredima.

U Tesliću se nalazila posada NDH od dva bataljona (bojne) 4. pešadijske pukovnije, dve čete iz Prve pukovnije, ojačani mešovitim artiljerijskim sastavom. Na grad su napad izvršila tri bataljona Prve proleterske i Treća krajiška brigada 1. januara 1943. u 20:00. Dva preostala bataljona Prve proleterske bili su raspoređeni u zasedi na putu prema Banjaluci, radi odbijanja intervencije.

Borba je potrajala tokom cele noći, i bila je mestimično uporna. Za uspeh je najzaslužniji bio Četvrti (Kraljevački) bataljon Prve proleterske, koji je na samom početku napada energično prodro u centar grada, gde je uspeo da zauzme položaje artiljerije i da topove odmah upotrebi u napadu.

> Na mestu artiljerijskih položaja zatičemo vrlo čudnu sliku, koja govori o borbi Kraljevčana: pola topova okrenuto je napolje, a pola ka gradu. Kada su ih naši osvajali, tukli su sa polovinom grad, a kada ih je osvajao neprijatelj, tukao je nas sa drugom polovinom. Sve se to odigravalo takvom brzinom da ni mi ni neprijatelj nismo stigli da sve topove okrenemo u jednom pravcu.
> 
> 

Pred zoru je otpor prestao, a branioci su se ili predali ili pokušavali da pobegnu, u grupama ili pojedinačno. Prema izveštaju štaba divizije, zarobljeno je 1250 vojnika i zadobijen je velik ratni plen: baterija haubica, dva brdska i četiri protivkolska topa, veliki broj granata, automatskog oruđa i vojne opreme.

Štab nemačke 718. divizije istog dana je reagovao na ovaj događaj. Prema nemačkom izveštaju, „hrvatski komandant pukovnik Binder je pao u ropstvo, komandant bataljona major Ludvig je poginuo". Smatrajući da prodor NOVJ preti da ozbiljno ugrozi Doboj kao važan saobraćajni čvor, štab divizije formirao je borbenu grupu sa zadatkom da napadom iz pravca Doboja i Tešnja raščisti situaciju, odbaci snage NOVJ i ponovo zauzme Teslić. U toku 4. januara delovi Prve proleterske brigade odbili su nemački napad. Međutim, usled propusta u organizovanju odbrane i u smeni jedinica, Nemačke tri napadne grupe uspele su da 5. januara odbace slabije snage Treće krajiške brigade (4. bataljon ojačan jednom četom Trećeg) i uđu u Teslić.

Nemci se nisu zadovoljili ponovnim posedanjem Teslića, već su neprekidnim artiljerijskim uznemiravanjem i svakodnevnim ispadima pokušavali da odbace brigade NOVJ od Teslića. Jedinice NOVJ, i pored svakodnevnih borbi, iskoristile su naredne dane za popunu i reorganizaciju.

Štab Prve proleterske divizije doneo je odluku o ponovnom preuzimanju inicijative, pa je za 14. januar pripremljen novi napad na Teslić. U napadu na sam brad ponovo su bila angažovana tri bataljona Prve proleterske i četiri bataljona Treće krajiške. Napad je trajao tokom cele noći 14/15. januara. Snage NOVJ uspele su da ovladaju spoljnom odbranom grada, ali nisu savladali upornu nemačku odbranu u centru, pa su se pred zoru povukli na polazne položaje.

U organizaciji ovog napada bilo je predviđeno da dva bataljona Prve proleterske (Kraljevački i Drugi crnogorski) blokiraju NDH garnizon u Prnjavoru i zatvore prilazne puteve iz pravca Banjaluke. Međutim, našavši se pred komplikovanim problemom, deo štaba koji je rukovodio ovom akcijom, predvođen zamenikom komandanta Milojem Milojevićem, doneo je odluku da, umesto blokade ili demonstrativnog napada, izvede pravi napad na Prnjavor.

U Prnjavoru se nalazio jedan bataljon (bojna) i nešto lokalne milicije, ukupno oko 700 ljudi pod oružjem. Osim njih, u okolini su se nalazile brojne grupe četnika iz odreda Nikole Forkape. Ovi četnici zauzeli su prema jedinicama Prve proleterske ispitivački stav. Da bi razjasnio nedoumicu, Milojević se odlučio na drzak potez: uključio je i njihove grupe u napad, izdavši im pismeno naređenje sa specifikacijom zadatka. Četnici su se zaista pojavili na svom napadnom sektoru, a otpor garnizona brzo je savladan i posada razoružana i zarobljena. Da ne bi ulazio u dalje komplikacije i neizvesnost, Milojević je četnike delom evakuisao iz Prnjavora, a delom razoružao.

Nemački izveštaj uredno je konstatovao ovu nelojalnost Forkapinih četnika.

Napad na Teslić ponovljen je noću 15/16. januara, i zatim 18/19. januara, ali oba puta Nemci su uspeli da se održe na pozicijama unutrašnje odbrane. Posle ovih napada, Nemci su putem pojačanja opet pokušali da preuzmu inicijativu, pa je tokom narednih dana došlo do brojnih oštrih okršaja na komunikacijama bez definitivnog ishoda.

Koča Popović, komandant Prve proleterske brigade.
> Grupa „Poltnik" otpočinje napad na Rankoviće. Prilikom spuštanja ka železničkoj pruzi, 1. četa na desnom krilu stupa u borbu sa neprijateljem koji se nalazi na koti 338. 10. četa je bila već u udoljici potoka, ostatak bataljona u spuštanju.
> 
> 
> U tom trenutku neprijatelj otvara frontalnu i bočnu vatru iz mnogobrojnog automatskog oružja i teških minobacača i prekida telefonski vod u pozadini bataljona. Napad je zakočen. Sa visa Bijela zemlja, neprijatelj se upotrebom svih teških oružja prikiva za zemlju u tolikoj meri da se ljudi mogu povući pojedinačno i u malim grupama. Iznošenje ranjenika je krajnje teško, pošto neprijatelj vrši gonjenje jakim snagama uz veliki utrošak municije i prilazi na najmanja odstojanja. Mora se odbijati ručnim bombama i lakim minobacačima. Zatim neprijatelj pokušava obuhvat desnog krila, ali biva odbijen sve dok se svi ranjenici ne soasu. Moraju se ostaviti 2 mrtva. Uveče se bataljonu u susret šalju saonice da prihvate ranjenike. Grupa je toga dana imala 3 mrtva i 19 ranjenih. 2 od njih mogu i dalje ostati u jedinici. Štab puka je izgubio telefonistu usled teškog ranjavanja.
> 
> 
> Iako su gubici neprijatelja daleko veći (nabrojeno 39 mrtvih i mnogo ranjenih), za Grupu „Poltnik" 23. 1. je „crni dan"
> 
> 

> Istaknuto komandno mesto puka: ciglana 4  zapadno od Teslića. Grupa „Štekl" nadire u severozapadnom pravcu u rejon oko kote 338, u kome, prema izveštaju od prethodnog dana, nije bilo neprijatelja. Kod raskrsnice puteva u Paljikama, u gustoj snežnoj mećavi, 10. četa ugleda nemačke vojnike koje drži za pripadnike 9. čete, dok su to bili u stvari preobučeni partizani. Kada je čelo kolone bilo udaljeno još samo 30  od raskrsnice puteva, i dok je 6 odeljenja još stajalo na zemljištu bez zaklona, neprijatelj, koji je držao zaposednutu ivicu šume, obasipa 10. četu iznenadnom vatrom, koja odmah ima za posie-dicu teške gubitke. Kada još i tobožnji nemački vojnici na raskrsnici puteva otvoriše vatru na četu, i kada neprijatelj započe protivudar zaobilazeći zdesna, četa morade da zauzme prihvatni položaj na brdu Arapovine. Nije uspeo prethodni pokušaj da se neprijateljski protivudar zadrži pomoću povedene ustaške čete, što se može objasniti lošom obučenošću, pomanjkanjem sposobnih nižih starešina i razlikom u jeziku. Pošto je četa imala teške gubitke — 12 mrtvih, 9 ranjenih, povukla se na polazni položaj.
> 
> 

Budući da je 20. januara počela operacija "Vajs I", Prva proleterska divizija primila je naređenje za pokret prema jugoistoku, radi učešća u pripremljenom napadu Glavne operativne grupe na utvrđene garnizone u zahvatu Neretve. Zbog toga su 31. januara njene jedinice napustile ovu oblast.

Vanjske veze
------------

* **Ilija Radulović: TREĆA KRAJIŠKA PROLETERSKA NOU BRIGADA**
* **PRVA PROLETERSKA BRIGADA - SEĆANjA BORACA: KNjIGA II: Miloje MILOJEVIĆ: U CENTRALNOJ BOSNI**
* ZBORNIK DOKUMENATA I PODATAKA NOR-a. tom IV - dokumenti NOVJ - BORBE U BOSNI I HERCEGOVINI, KNJIGA 9 - januar 1943. Vojni istorijski institut Beograd

| * p
* r
* u
Drugi svjetski rat u Jugoslaviji |
| --- |
| Sukobljene strane | 

|  |  |
| --- | --- |
| Saveznici |  Narodnooslobodilačka vojska Jugoslavije  •  Komanda Srednjeg Istoka  •  Crvena armija |
| Osovina |  Wehrmacht  •  Italijani (do 1943.)  •  Bugari (do 1944.)  •  Ustaše i Domobrani  •  Nedićevci i Ljotićevci  •  Četnici ili JVuO (počeli kao Saveznici)  •  Slovenski domobrani  •  Balisti |

 |
| Vođe i vojskovođe | 

|  |  |
| --- | --- |
| Saveznici | Josip Broz Tito  • Arso Jovanović  • Peko Dapčević  • Koča Popović  • Sava Kovačević  • Ivo Lola Ribar  • Moša Pijade  • Kosta Nađ  • Edvard Kardelj  • Milovan Đilas  • Fitzroy MacLean  • Henry Maitland Wilson  • Fjodor Tolbuhin |
| Osovina | Alexander Löhr  • Maximilian von Weichs  • Franz Böhme  • Hans Felber  • Glaise-Horstenau  • Pirzio Biroli  • Mario Roatta  • Ante Pavelić  • Slavko Kvaternik  • Mladen Lorković  • Milan Nedić  • Dimitrije Ljotić  • Kosta Pećanac  • Dragoljub Mihailović  • Momčilo Đujić  • Pavle Đurišić  • Sekula Drljević  • Lav Rupnik |

 |
| Tok rata | 

|  |  |
| --- | --- |
| 1941.Ustanak | Aprilski rat  • Okupacija Jugoslavije  • Ustanak (u NDH  • u Crnoj Gori  • u Srbiji  • u Sloveniji)  • Bitka za Loznicu  • Užička republika  • Operacija Mačva  • Sastanak u Divcima  • Operacija Užice  • Pljevaljska bitka  • Olovo |
| 1942.Bihaćka Republika | Borbe za Istočnu Bosnu  • Operacija Trio  • Bitka na Kozari  • Pohod u Zapadnu Bosnu  • Bitka za Kupres  • Borbe za Livno  • Borbe za Jajce  • Operacija Alfa  • Bihaćka operacija  • Bihaćka republika |
| 1943.Kapitulacija Italije | Operacija Weiss  • Bitka za Prozor  • Bitka na Neretvi  • Ofanziva NOVJ u Lici  • Operacija Schwarz  • Bitka na Sutjesci  • Kapitulacija Italije  • Bitka za Split  • Bitka za Tuzlu  • Antiosovinska ofanziva JVuO (Višegrad)  • Bitka za Sanski Most  • Romelova ofanziva  • Bitka za Glinu  • Bitka za Livno  • Operacija Kugelblitz  • Zimske operacije |
| 1944.Bitka za Srbiju | Bitka za Ivanjicu  • Februarski pohod  • Operacija Bura  • Prodor NOVJ u Srbiju  • Desant na Korčulu  • Desant na Drvar  • Bitka za Podgorač  • Bitka za južnu Srbiju  • Andrijevička operacija  • Durmitorska operacija  • Operacija Ratweek  • Bitka na Jelovoj gori  • Bitka za Prijedor  • Bitka za Banja Luku  • Bitka za Brač  • Beogradska operacija  • Bitka za Travnik  • Batinska bitka  • Bitka za Koprivnicu  • Bitka za Knin  • Proboj Armijske grupe E iz Grčke  • Proboj četnika i Nemaca iz Srbije (iz Crne Gore)  • Četnička ofanziva u istočnoj Bosni |
| 1945.Oslobođenje | Sremski front  • Mostarska operacija  • Sarajevska operacija  • Bosanska golgota • Bitka na Lijevča polju  • Karlovačka operacija  • Riječka operacija  • Tršćanska operacija  • Bitka na Zelengori  • Blajburška predaja |

 |
| Ratni zločini (spisak osuđenih) | 

|  |  |
| --- | --- |
| Logori | Jasenovac  • Sajmište  • Banjica  • Jadovno  • Jajinci  • Topovske šupe  • Stara Gradiška  • Šabac  • Niš  • Lepoglava  • Jastrebarsko |
| Pokolji | Blagaj  • Vrginmost  • Drvar  • Grahovo  • Glina  • Skela  • Šabac  • Kraljevo  • Kragujevac  • Valjevo  • Novi Sad  • Drakulić  • Zabiokovlje  • Imotski-Ljubuški  • Gata  • Prozor  • Bijelo Polje  • Priboj-Pljevlja-Čajniče-Foča  • Vranić  • Rača  • Drugovac  • Blajburg |

 |
| Vidi još: Holokaust • Narodnooslobodilačka borba • Osovinske operacije • Saveznici i Jugoslavija • Napadi na garnizone NDH • Antipartizanske operacije u NDH • Kolaboracija četnika • Demografski gubici |